כריסטופר רן

סר **כריסטופר רן** (באנגלית: Sir **Christopher Wren**; 20 באוקטובר 1632 – 25 בפברואר 1723) היה איש מדע, שעסק באנטומיה, מתמטיקה, אסטרונומיה ופיזיקה, והיה אחד מגדולי האדריכלים האנגלים. רן ידוע בתוכניותיו לשיקומה של העיר לונדון לאחר השרפה הגדולה של 1666, ובשיקום וההקמה מחדש של כנסיותיה של העיר. הוא היה נשיא החברה המלכותית בשנים 1680–1682.

## ביוגרפיה
רן נולד בשנת 1632 בווילטשייר, והיה בנו של דיקן כנסיית וינדזור. הוא למד בבית הספר של וסטמינסטר ובאוניברסיטת אוקספורד, שם היה חבר הן בווודהאם קולג' והן באול סולס קולג'. באוקספורד הכיר את הנסיך צ'ארלס, ולאחר שצ'ארלס הפך למלך אנגליה מינה את רן לאדריכל המלכותי.

בשנת 1657 מונה למרצה לאסטרונומיה בגרשם קולג' וארבע שנים מאוחר יותר הפך למרצה בכיר בתחום זה ועמד בראש קתדרת סרוויל לאסטרונומיה עד פרישתו בשנת 1673. רן היה ממיסדי החברה המלכותית ואף נשיאה של החברה המלכותית בין השנים 1680–1682.

הבניין הראשון שתכנן היה התיאטרון השלדוני של אקספורד. לאחר מכן תכנן כמה בניינים הן עבור אוניברסיטת אוקספורד והן עבור אוניברסיטת קיימברידג'. בקיימברידג' תכנן את הקפלות של פמברוק קולג' ועמנואל קולג'.

לאחר השרפה הגדולה של לונדון נבחן רן לשקם את העיר, ובייחוד את קתדרלת סנט פול. קתדרלת סנט פול היא אחת הקתדרלות היחידות באנגליה שנבנו לאחר ימי הביניים, והיחידה הבנויה בסגנון הרנסאנס. רן קיבל השראה מקתדרלת סנט פטרוס ברומא, ואף שתוכניתו ספגה ביקורת רבה בעת הבנייה, נחשב כיום הבניין לאחד הבניינים היפים בלונדון בפרט ובאנגליה כולה. רן תכנן והקים את הקתדרלה בין השנים 1675–1710, ובמקביל עמל, יחד עם עמיתיו רוברט הוק וניקולס הוקסמור לתכנן ולהקים 51 כנסיות על מנת להחליף את 87 הכנסיות שניזוקו בשריפה. מרבית כנסיות אלו עומדות עד היום.

בנוסף תכנן רן את האנדרטה לשריפה הגדולה של לונדון, את מצפה הכוכבים המלכותי של גריניץ', את המוזיאון האשמולי באוקספורד, את בית החולים גריניץ', את בית מארלבורו, ואת ספריית רן בטריניטי קולג' שבקיימברידג'.

רן זכה בתואר אבירות בשנת 1673 וכיהן כחבר הפרלמנט הבריטי בין השנים 1685–1688 וכן בין 1702–1705.

רן נפטר בשנת 1723 ונקבר בקתדרלת סנט פול. בקתדרלה חקוקה כתובת הנצחה בלטינית לזכרו: "*Lector, si monumentum requiris, circumspice*". תרגום: "קורא [כתובת זו], אם אתה מחפש את האנדרטה לזיכרי, הבט סביבך".

## מבנים עיקריים שנבנו על ידי רן
### קפלות
* קפלת פמברוק קולג', קיימברידג'
* קפלת עמנואל קולג', קיימברידג'
* הקפלה בארמון וייטהול

### כנסיות וקתדרלות
[ממוזער|250px|כנסיית סנט מרי לה בו - נבנתה בין השנים 1670 ועד 1680, לאחר שנשרפה ב[השרפה הגדולה של לונדון|שרפה הגדולה.]]
* קתדרלת סנט פול

#### כנסיות הקיימות עד ימינו
* כנסיית אינגסטר, סטפורדשייר
* כנסיית סנט אדמונד המלך, רחוב לומברד, לונדון
* כנסיית סנט אנדרו שליד ארון הבגדים, לונדון
* כנסיית סנט אנדרו הולבורן, לונדון
* כנסיית סנט אן וסנט אגנס, לונדון
* כנסיית סנט בנט פינק, רחוב ת'רדנידל, לונדון
* כנסיית סנט בנט ברציף פול, רחוב המלכה ויקטוריה, לונדון
* כנסיית סנט ברייד, רחוב פליט, לונדון
* כנסיית סנט ג'יימס גארליקהית', גבעת גרליק, לונדון
* כנסיית סנט ג'יימס פיקדלי, וסטמינסטר
* כנסיית סנט דנסטן שבמזרח
* כנסיית סנט ודסט, המכונה גם כנסיית פוסטר, רחוב פוסטר, לונדון
* כנסיית סנט לורנס ג'וורי, לונדון
* כנסיית סנט מגנוס מרטיר, רחוב התמזה התחתון, לונדון
* כנסיית סנט מייקל פטרנוסטר המלכותית, גבעת קולג', לונדון
* כנסיית סנט מייקל, קורנהיל, לונדון
* כנסיית סנט מרגרט פאטנס, לונדון
* כנסיית סנט מרגרט, לות'בורי, לונדון
* כנסיית סנט מרטין לודגייט, לונדון
* כנסיית סנט מרי אבצ'רץ', לונדון
* כנסיית סנט מרי אלדרמרי, סמטת בו, לונדון
* כנסיית סנט מרי לה בו, צ'יפסייד, לונדון
* כנסיית סנט מרי שעל הגבעה, רחוב התמזה, לונדון
* כנסיית ומנזר סנט ניקולס קול, לונדון
* כנסיית סנט סטפן וולברוק, לונדון
* כנסיית סנט פטר על גבעת קורן, קורנהיל, לונדון
* כנסיית סנט קלמנט איסטצ'יפ, לונדון
* כנסיית סנט קלמנט דיינס, רחוב סטרנד, וסטמינסטר
* הכנסייה הפרוטסטנטית בסאבוי, לונדון.

#### כנסיות שנהרסו
* כנסיית כל הקדושים (אול הלואוז) הגדולה, רחוב לומברד, לונדון.
* כנסיית כל הקדושים (אול הלואוז), רחוב ברד, לונדון
* כנסיית כל הקדושים (אול הלואוז), רחוב לומברד, לודון
* כנסיית כרייסט צ'רץ' ניו גייט, רחוב ניו גייט, לונדון
* כנסיית סנט אלבן, רחוב ווד, לונדון
* כנסיית סנט אן, סוהו, לונדון
* כנסיית סנט אתולין, רחוב ואטלינג, לונדון
* כנסיית סנט אגוסטין עם האמונה הקדושה, רחוב ואטלינג, לונדון
* כנסיית סנט ברתולומיו ליד החלפנים, לונדון
* כנסיית סנט בנט, רחוב גרייסצ'רץ', לונדון
* כנסיית סנט כריסטופר לה סטוקס, רחוב ת'רדנידל, לונדון
* כנסיית סנט דיוניס בקצ'רץ', רחוב פנצ'רץ', לונדון
* כנסיית סנט ג'ורג', רחוב בוטולף, לונדון
* כנסיית סנט מרי אלדרמאנבורי, לונדון
* כנסיית סנט מרי מגדלן, רחוב אולד פיש, לונדון
* כנסיית סנט מרי סומרסט, רחוב התמזה, לונדון
* כנסיית סנט מתיו, רחוב פרידי, לונדון
* כנסיית סנט מיכאל קווינהית', רחוב התמזה העליון, לונדון
* כנסיית סנט מיכאל, סימטת קרוקד, לונדון
* כנסיית סנט מיכאל, רחוב ווד, לונדון
* כנסיית סנט מילדרד, רחוב פולטרי, לונדון
* כנסיית סנט אולאב אולד ג'ורי, לונדון
* כנסיית סנט סטפן קולמן, רחוב קולמן, לונדון
* כנסיית סנט סווית'ין לונדון סטון, רחוב קנון, לונדון

### מכללות
* ריבוע הגן, מכללת טריניטי, אוקספורד
* ביניין ויליאמסבורג, קווינס קולג', אוקספורד

### בתי משפט
* בית המשפט בווינזור

### מבני שער
* טמפל בר, לונדון
* מגדל טום, כרייסט צ'רץ', אוקספורד

### בנייני ממשל
* בית המכס, לונדון
* משרדי הצי, סימטת סיתינג, לונדון

### מבני משמר
* בית המשמר, טירת וינדזור

### בתי חולים
* בית החולים המלכותי צ'לסי
* בית החולים של הצי, גריניץ'
* מורדן קולג', בלקהית', לונדון

### בניינים
* אחוזת טרינג, הרטפורדשייר
* בית ת'ורסבי, נוטינגהאמשייר
* כיכר ברידג'וואטר, לונדון
* בית וינסלו, בקינגהאמשייר
* בית מארלבורו, סנט ג'יימס, לונדון

### ספריות
* ספריית קתדרלת לינקולן, לינקולן
* ספריית טריניטי קולג', קיימברידג'

### אנדרטאות
* האנדרטה לשריפה הגדולה של לונדון

### מצפי כוכבים ומבנים מדעיים
* מצפה הכוכבים המלכותי של גריניץ', גריניץ'
* בניין החברה המלכותית, חצר קיין, רחוב פליט, לונדון

### ארמונות
* טירת וינצ'סטר, וינצ'סטר
* הקפלה הקתולית, חדר המועצה וחדר הפריבי, ארמון וייטהול
* מגורי המלכה והגן המדורג, ארמון וייטהול
* האגפים הדרומיים והמזרחי, ארמון האמפטון קורט
* ארמון קנזינגטון

### בתי ספר ומכללות
* בית הספר העליון, איטון קולג', בקינגהאמשייר
* בית הספר, בית החולים כרייסט, לונדון
* בית הספר סנט ג'ון מור, אפלבי, ליצ'סטרשייר
* מכללת ויליאם ומרי, ויליאמסבורג, וירג'יניה, ארצות הברית

### תיאטראות
* התיאטרון השלדוני, אוקספורד - מיועד לטקסים אוניברסיטאיים.
* התיאטרון המלכותי, דרורי ליין (אינו קיים היום)

## קישורים חיצוניים

* 
* 

קטגוריה:אמנים שעל שמם כוכב לכת מינורי
קטגוריה:נשיאי החברה המלכותית
קטגוריה:אבירים בריטים
קטגוריה:סגל אוניברסיטת אוקספורד
קטגוריה:בריטים חברי הבונים החופשיים
קטגוריה:אישים הקבורים בקתדרלת סנט פול
קטגוריה:חברי הפרלמנט של אנגליה (לפני 1707)
קטגוריה:אישים שהונצחו בשטרות כסף בריטיים
קטגוריה:אדריכלים בריטים במאה ה-18
קטגוריה:אדריכלים בריטים במאה ה-17
קטגוריה:מתמטיקאים בריטים במאה ה-17
קטגוריה:מתמטיקאים בריטים במאה ה-18
קטגוריה:מונצחים בשלט כחול של ארגון המורשת האנגלית
קטגוריה:ילידי 1632
קטגוריה:נפטרים ב-1723